
Ministerdi Trabou, drs. Paul Croes na Cumbre di Comercio: 

"Apesar di su retonan actual, Venezuela 
ta keda un pais cu potencial hopi grandi" 



DIABIERNA mainta, Minister di Trabou drs. 
Paul Croes tabata un di e representantenan di 
Gabinete Mike Eman invita pa forma parti di 
e panel na e Encuentro di Fomento di Expor- 
tacion e Inversion Stranhero na Venezuela 
organisa pa Gobierno Bolivariano di Venezuela 
como parti di e Modelo Economico Productivo. 
E encuentro cu comerciante y gremio comer- 
cial di e pais bisiña y nos isla a sirbi pa trece 
dilanti punto e ideanan interesante pa mehora 
e relacion di exportacion/importacion como 
tambe inversion. 

Compaña pa Minister di Asuntonan Economico 
ing. Mike de Meza como tambe pa drs. Richard 
Arends consehero hefe di Gabinete Mike Eman 
II y drs. Philippe LaReine di Departamento di 
Asuntonan Exterior y Minister Croes a ricibi y 
contesta preguntanan di e audiencia. Special- 


mente a toca na dj’e toca esnan relaciona cu e 
tereno di rekisitonan legal pa establecimento 
como comerciante y pa personal. 

Adicionalmente, e Titular di Trabou a resalta 
e lasonan historico, cultural y comercial entre 
ambos nacion. 

“E mercado Venezolano, e turista Venezolano 
y e pais Venezuela ya pa hopi aña tin un laso 
historico. E laso aki ta bay mas leu y ta uno 
comercial y familiar. 

Venezuela ta keda un pais cu un potencial 
hopi grandi, apesar di e retonan cu nan ta 
confrontando y pa cual nos ta desea nan hopi 
forsa y sabiduria pa sali di e situacion dificil cu 
nan ta aden”, asina e Minister Croes a comenta, 
añadiendo cu “esey no mester stroba e lasonan 
existente y kisas purba mehora nan.” 


Refiriendo na e encuentro organisa pa Con- 
sulado di Republica Bolivariana di Venezu- 
ela na Aruba hunto cu e Ministerio di Poder 
Popular pa Comercio Exterior e Inversion 
Internacional, Minister Croes ta kere cu e ta 
un iniciativa positivo ya cu pa hopi aña esaki 
no a wordo organisa na Aruba. 

Bishita di Minister di Comercio Exterior e In- 
version Internacional, sr. Jesus German Faria 
Tortosa a sirbi pa trata varios tema manera e 
reapertura di refineria, algo cu ta hopi impor- 
tante pa Aruba, pero tambe pa Venezuela ya 
cu ta aumenta e produccion di petroleo. 

“Entre comercio cu comercio y entre Gobierno 
cu Gobierno, esaki ta un plataforma intere- 
sante pa sondea den ki ramo bo por sigui am- 
plia e lasonan”, asina Minister Croes a conclui. 

Awor tin dos concepto di ley riba mesa y 
un so ta cumpli cu exigencianan 

Nos meta ta pa trata ley pa 
"areglo di conflicto" e aña aki mes 

Di acuerdo cu Rene Herde' di AVP 


DURANTE di e ultimo dia di e reunionnan 
entre Parlamentonan di Aruba, Corsow, Sint 
Maarten y Hulanda (IPKO), no a yega na un 
acuerdo final riba un concepto di ley pa yega 
na un “areglo di conflicto” (“geschillenre- 
geling”) pa paisnan di Reino. 

Tin dos concepto di ley riba mesa. Uno di Min- 
ister Plasterk di Hulanda y uno cu e tres Parla- 
mentonandiAruba, Corsow 
y Sint Maarten a 
traha hunto. 

Durante di 
e reunion 
di siman 
pasa no 
a yega na 
discuti e 
dos concep- 
tonan di 
ley aki. 

E del- 
ega- 


cionnan di Aruba, Corsow y St. Maarten 
tabata prepara pa discuti e dos leynan, pero e 
delegacion di Hulanda no tabata cla pa discuti 
esakinan. 

Nan motibo tabata cu nan no a haya chens pa 
lesa e ley di e tres Parlamentonan di Caribe 
ainda y pasobra nan mester delibera cu nan 
fraccion prome. 

Di banda di Aruba, Corsow y Sint Maarten 
a mustra cu e concepto di ley di Minister 
Plasterk no ta cumpli riba ningun punto 
cu e exigencianan cu e palabra entre e 
cuatro Parlamentonan aña pasa. Pero e 
delegacion Hulandes no kier a discuti 
esaki tampoco. Na e momento aki 
parse cu e reunion di IPKO aki no lo 
a duna niun resultado y cu tur cos 
lo keda mescos cu seis luna pasa, 
segun lider di fraccion di AVP. 



Negocia 

Aunke nan no kier a discuti e leynan, di banda 
di Hulanda a pidi e delegacionnan di Aruba, 
Corsow y St. Maarten pa mustra boluntad pa 
yega na otro dor di accepta cu un otro organo 
keda encarga cu e “areglo di conflicto”. 

Nan a sugeri un otro organo en bes di e Corte 
Supremo (“Hoge Raad”) manera e islanan a 
propone. Na e momento ey a surgi un impase 
den e deliberacionnan, pasobra Hulanda no 
kier a discuti e leynan, pero si kier a pidi coop- 
eracion pa yega na un acuerdo 

Perspectiva 

Na e momento crusial ey, cu a parse cu e 
reunion y e discucion lo pega y sera sin niun 
acuerdo y perspectiva pa un acuerdo den fu- 
turo cercano, a surgi e proposicion di e lider 
di fraccion di AVP, Rene Herde’. 

Su proposicion tabata pa tene na e exigen- 
cianan cu a acorda aña pasa, pero pa duna 
un contenido cu lo ta acceptabel pa tur pais. 
Esaki lo encera cu ta duna e seccion di Raad 
van State cu ta dicta sentencia den disputanan 
gubernamental of Hoge Raad, e encargo pa 
atende cu e areglo di conflicto, ora ta trata di 
asuntonan estrictamente legal. 

Decisionnan di e organo aki lo ta veredictonan 
cu tur partido mester tene na dj’e. 

Anto pa conflictonan politico, ta laga e sec- 
cion di Raad van Staten cu ta duna conseho 
haci esaki. 

E proposicion aki a wordo bon ricibi cerca e 
diferente delegacionnan, aunke tur delega- 
cion a pidi pa studia e proposicion aki miho, 
prome cu bay di acuerdo cu ne. 

E proposicion aki ta duna perspec- 
tiva pa yega na un areglo cu lo 
por wordo aproba den Par- 
lamento Hulandes e aña aki 
mes. Sin un proposicion asina 
e reunion lo a cera sin niun 
acuerdo of chens pa yega na 
un acuerdo a corto plazo. 
Otro aña tin eleccion na Hu- 
landa, p’esey hopi hende ta 
kere cu mester yega na un 
acuerdo e aña aki. E proposi- 
cion haci dor di Rene Herde’ 
ta cumpli cu e exigencianan 
y ta habri e posibilidad pa un 
bon areglo. Den e simannan 
cu ta bin lo sa con e areglo aki 
a wordo ricibi den e cuatro 
Parlamentonan di Reino. 

Segun lider di MEP, Evelyn Wever-Croes: 

Permiso nobo pa e molinanan 
na Urirama ta contra ley 


LIDER di MEP, Evelyn Wever-Croes a duna di Dicon gobierno no por considera esey? 
conoce cu e caso contra e molinanan di biento 
na Urirama a cuminsa atrobe, y lo tarda hopi 
tempo prome cu keda cla. 

Un biaha mas e obheccionnan a wordo atendi 
p’e comision di LAR. 

Contra e decision di LAR partidonan por bay 
corte den prome instancia, y despues ainda 
apela. Pues por tarda sigur dos aña ainda. 

Lider di MEP ta un di esnan cu ta hibando e 
lucha contra e molinanan. 



hooiberg VestasV112 lighthouse zoutman alto vista 


industrial windturbine 


“Na october 2015, Gobierno a bolbe duna 
windpark Urirama un permiso nobo p’e mo- 
linanan. Habitantenan a bolbe manda carta 
di obheccion, y nan a wordo scucha dos siman 
pasa pa e comision di obheccion di LAR (bez- 
waar advies commissie LAR). 

E permiso aki ta contra e ley di ROP, e mesun 
ley cu habitantenan di Malmok a uza contra 
e hotel den nan bario. E ley di ROP nunca a 
wordo cambia, y e ley ey ta prohibi molinanan 
di biento na Urirama”, segun Evelyn Wever- 
Croes. 

“Aparte di esey e permiso ta contra principi- 
onan di bon gobernacion tambe, pasobra no 
a tene suficiente cuenta cu interesnan di e 
habitantenan. 

Habitantenan tin un interes principal cu ta e 
riesgo cu e molinanan por causa na salud di 
nan yiunan y nan mes. 

Gobierno ta mustra un terquedad di no kier 
haci un ‘Health Impact Study’. 

Directie Volksgezondheid a pidi Gobierno 
placa pa por haci e estudio ey, pero Gobierno 
no kier haci’e. Gobierno ta referi na otro es- 
tudionan tocante medio ambiente, y kier uza 
esey pa salud. Sinembargo, e otro estudionan 
ey no ta specialisa riba salud”, lider di MEP ta 
mustra. 

“Gobierno ta di opinion cu e interes general ta 
mas importante, y e interes general ta pa na 
aña 2020 lograyega 100% energia altemativo 
na Aruba. 

P’esey Gobierno ta insisti pa bin cu e molinan- 
an y ta pidi e habitantenan pa sacrifica salud 
di nan yiunan y di nan mes. 

Si Gobierno kier pa habitantenan sacrifica nan 
yiunan, por lo menos Gobierno por laga haci 
un estudio rib’e efectonan riba salud manera 
debe ser. Esey ta locual habitantenan ta pidi. 


Ademas, e vision 2020 ey ta un vision total- 
mente irealistico y no ta alcansabel. 

Cu un simple reken som di scol basico bo por 
prueba esey. 

Na 2009, danki n’e molinanan na Vader Piet di 
Gobierno di MEP, Aruba a logra yega na 22% 
di energia alternativo. 

Kico Gobierno di Mike Eman a haci? Den 7 
aña di Gobierno, apesar di gasta miyones y 
miyones na su vision green, Mike Eman a logra 
apenas 3% adicional energia alternativo cu e 
panelnan solar na airport. Pues awor Aruba 
ta para na 25%”, segun Evelyn Wever-Croes. 

“Falta apenas 4 aña pa 2020, bo ta kere 
realmente cu e pais, cu Mike Eman a manda 
bancarota, por bay di 25% pa 100% den ape- 
nas 4 aña, y sin placa? 

Si den 7 aña nan a traha 3%, den 4 aña nan 
por traha 75%? E contesta ta NO. 

P’esey e vision 2020 di Mike Eman ta un 
vision irealistico. Pues no ta husto pa pidi 
habitantenan pa sacrifica nan salud y di nan 
yiunan pa un vision irealistico! 

Gobierno ta dispuesto pa sacrifica e area sa- 
grado di kapel di Alto Vista, y destrui e paz na 
nos kapel. Ademas, kier sacrifica tambe e 
area di naturalesa. Y dicon? Pa un vision 
totalmente irealistico! 

No ta pasobra Prome Minister Mike 
Eman a bisa cu esey ta su deseo, esey 
mester ta un vision. Nos no mester 
kere tur locual Mike Eman ta bisa. 

Mike Eman tin un tendencia serio 
di gaña. No lubida cu dos aña pasa 
el a yama tur Hulandes pa abusador 
sexual, y nos tur sa cu esey tampoco ta 
berdad”, lider di MEP, Evelyn Wever- 
Croes a finalisa bisando. 

Your favourite 
coffee is now 

HORE AFFORDABLE! 






COLOMBIAN BL£ND 


MARTIJN TRADIN 


It all starts with a 


DIADOMINGO, den oranan di marduga, habitan- 
tenan di Sabana Basora por a nota un auto coriendo 
cu velocidad hopi halto, biniendo for di direccion Su- 
permercado Calidad bay zuid. 

E chauffeur di e auto a perde control y dal contra un palo 
di kwihi. Un grupo di hoben a bula sali di e auto y huy 
na pia. Polis a presenta y controla e auto, cu tabata un 
Suzuki berde A-18663, e mesun auto uza den un atraco 
cu a tuma lugar na San Nicolas. 

E Suzuki a ser horta pa e grupo aki, kendenan a menasa 
e doño cu un arma di candela na su cabes. E doño a en- 
trega keho oficial na autoridad. 

Polis a confisca e auto y cuminsa un buskeda p’e hoben- 
nan responsable. 


Turista bou i nfluenc a 
di alcohol ta causa 
molester na aeropuerto 



DIASABRA atardi, alrededor di 4’or, presen- 
cia a ser pidi na aeropuerto pa un turista Meri- 
cano cu tabata bou influencia di alcohol. E tabata 
causa molester y imigracion a atende cu ne, mi- 
rando e peliger cu e por pone durante e buelo. 

El a keda prohibi pa biaha y Polis a deten’e na e sitio. 
Patruya di Santa Cruz a presenta pa transport’e pa 
Warda di Polis. Pa su mesun imprudencia, e turista a 
perde su buelo. 

Prome Minister Mike Eman: 

Mester wak bon ki tipo di operacion di hotel 
tin mas rendimento pa e inversion di hotel, 
pero tambe pa e sacrificio di pais Aruba 


MIRANDO tur loke pais Aruba ta percura p’e 
na beneficio di un ambiente sano di inversion 
den industria turistico, ta mas cu husto pa 
Gobierno kier wak cu e balansa di rendimento 
ta uno igual tanto pa e hoteleronan, como pa 
comunidad local. 

Stakeholders cu awo ta contra di e regulacion 
di sector All-Inclusive, mester tene na cuenta 
tur loke sector publico ta contribui cu ne ya cu 
e turista ta bin pa conoce e producto Aruba y 
no djis e hotel so. 

Prome Minister Mike Eman a refresca memo- 
ria pasando dor di e diferente sacrificio y con- 
tribucion e pais ta haci den nomber di turismo 
y pakico ta importante pa su resultadonan ta 
reparti entre e mercado local tambe. 

Pa cuminsa, cada bes cu nos expande nos 
oferta di acomodacion hotelero, ta ocupa toch 
un parti grandi di nos naturalesa. Hunto cu ne 
ta bin e di infrastructura cu Gobierno tin cu 
inverti den dj’e. 

"Nos to entrego hopi bioho cu dolor 
no nos curoson un otro pido di nos 
noturoleso di nos beoch. Nos ta 
cordo oindo e ultimo hotel cu a 
bin, Ritz Corlton y cuonto inkietud 
tobatin den nos comunidod 
po e hecho cu un areo asino 
o wordo destino atrobe po 

industrio turistico", 

Premier Eman a bisa. 

Ademas di naturalesa y e infra- 
structura cu ta bin na su luga, 

Gobierno tin bou di su respon- 
sabilidad e parti di siguridad. 

Mas aleu pais Aruba ta destina 
mas cu 100 miyon dollar na 
mercadeo di Aruba pa aña. 

E suma aki ta bin directa- 
mente for di e presupuesto di 
e pais y dirigi na Aruba Tour- 
ism Authority pa promociona e 
isla den exterior loke ta traduci 


den negoshi pa e hotelnan. 

Gobierno ta haci esaki pasobra ta compronde 
cu ora un hotel ta yen tur esnan cu ta envolvi 
den e mundo turistico tambe ta beneficia; esey 
no ta e caso si e propiedad ta All-Inclusive. 

Premier Mike Eman a declara cu 

"Nos to hoci socrificionon 
grondi pa e industrio aki 
posobro nos ta mira su balor. 

80% di economia di Arubo ta droai 
ribo e industrio turistico, 
pero e mester kedo di 
un concepto cu tin 
un rendimento pa 
henter pueblo y 
no unicomente 
po e hotel, e 
propietorio y e 
occionistanon." 


Den e hotel tambe tin trahadonan cu mester 
di un sistema di enseñansa y di salubridad pa 
nan y nan famia. 


"Tin cu wak hopi bon cua ta tipo 
di operacion di hotel tin e maximo 
di rendimento p'e inversion cu 
bo ta haci y e sacrificio cu bo 
ta haci p'asina por sostene e 
pilar economico; pa percura p'e 
rendimento pa nos comunidad, e 
salario cu e trahadonan ta haya, e 
entrada cu esnan cu no ta traha 
den hotel directamente, pero 
cu pafo ta depende di e 
'spin off' di turismo", 

asina lider di Gabinete Mike 
Eman II a finalisa bisando. 

Minister Paul Croes: 

Ta un placer y un honor pa haci 
aperlura di Copa Eddy Ras 



Skirbl bo nomber, adres T y telefon riba reoibo origiral 
y deposita den ballot box dl Clorox of na Compra NX 


Cumpra un minimo di 

participante (Clorox CleanUp Spray, Clorox 
Wipes y/of Clorox Toilet Bowl Cleaner) y 

un (l) LG Inverter Washer/Dryer Combo 
of AWG SOO T - cash! 


Lo bay tin dos (2) ganador di washer/dryer combo y 
un (l) ganador di AWG SOO,- 

* Clorox bleach no ta partioipa den campaña 



SR. EDDY Ras tin 50 aña ta dedica na nos hobennan 
den e caso aki den e deporte di tennis. 

E dedicacion cu sr. Eddy Ras ta mustra na e hobennan 
aki ta un ehempel. 

E ta guia y motiva e muchanan aki tur dia pa bin train, 
pero mas ainda e ta siña nan disciplina, condicion fisico 
y pa nan sea sportief. 

Tennis no ta simplemente un deporte, pero bo ta forma 
bo mes como persona tambe. 

E torneo aki ta uno special pa Minister Paul Croes, pa 
cual rason e Minister ta sumamente contento pa un bi- 
aha mas, manera tur aña forma parti y haci apertura di 
e bunita torneo aki yama Copa Eddy Ras. 

Minister Croes ta gradici sr. Eddy p’e bunita trabow cu e 
ta haci pa nos hobennan, pero na mesun momento kier 
a gradici tambe tur muchanan, cu ta haci esaki posibel. 

Den e torneo Eddy Ras 6 tin mas di 100 hoben inscribi, 
cual ta mustra cu tin un interes grandi pa deporte aki na 
Aruba, pero tambe ta mustra cu e organisacion ta uno 
cu ta creciendo. 

Finalmente Minister Croes ta felicita sr. Ras y ta spera cu 
den futuro lo por sigui sosten’e den e bunita trabow aki. 

Despues di accidente na Sasaki Weg 

Amigo burachi 
ta bandona 
chauffeur y 

lag # e atras 
cu e daño 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 

nSqjrce 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 


LENNDX) o 




Scotsman 

k» Syrtwfm 

OOOO 

proDiGy 



DIADOMINGO mainta, pa mas o menos 8’or, un acci- 
dente a sosode na Sasaki Weg, unda un Hyundai Accent 
color oro A-62642 a perde control, dal contra un palo di 
luz pa despues termina bou un palo di kwihi. 

Patruya di Noord a presenta n’e sitio y tuma declaracion 
di e chauffeur, kende ta bisa cu e tabata coriendo cu 
velocidad halto y hibando un amigo burachi su cas. E 
amigo no kier a bay cas y a gara e stuur pa despues pone 
e chauffeur perde control y causa e accidente. 

Aunke ambos a resulta ileso, e amigo burachi a bandona 
e chauffeur y lag’e atras cu e daño. 

E auto tabatin basta daño material y e palo di luz tambe 
a ricibi daño di e impacto. 


Websltei 

www.aweniamta.com 

Facebook: 

www. facebook.com/awemain ta 
E-mail: 

noticia @ awemain ta. com 


Tel: 

533-1400 


F- 

533-1444 



■r 

1 

#lonline 

Ministro di Salubridad ta anuncia cu entrante 
7 juni 2016 durante 14 dia lo tin oportunidad pa un y 
tur tuma conocemento na Departamento di Legislacion y 
Asunto Huridico, Schotlandstraat 53, di un peticion cu a 
ser haci pa obtene un koffiehuis- v un restaurantveraunning A 
pa e parcela Washington 61 . E permisonan aki ta concerni 
e.o. benta di bebida sterki por detal y cuminda pa wordo 
consumi den e parcela. Durante dicho periodo aki tur hende 
por expresa por escrito nan obhecion contra dunamento di e 
permisonan menciona, dirigi na e Minister encarga cu 
Salubridad, via intermediacion di Director di Legislacion y 
Asunto Huridico, Schotlandstraat 53. 



Boutique Keyia 


Tel: 5821164 
Ce1: 5931189 
Fax: 5880109 
w w w. boutique keyl a . com 



Nos tin hopi paña nobo y bunita 
di size S te cu size 26 
Pasa wak pa bo mes!! 

facebook 






NOW 

HIRING 


NEED EXTRA INCOME? 

PIZZAHUT IS CURRENTLY L00KING FOR THE F0LL0WING 

- SUPERVISOR 

- CASHIER 

- TELEPHONE OPERATOR 

- SERVER 
-BUSSER 

Please apply at any of of three locations or call us 
at 582-1818 for more information. 


L0CATI0NS: 

SASAKI 5821818 PIEDRA PLAT 5851818 0R0UB0 5839969 


Grupo di bisiña na Moko ta uni contra malhechornan 


Cuerpo Policial ta brinda 
guia na Neighborhood Watch 



UN grupo di bisiña na Moko a dicidi di 
organisa un sistema di supervicion di 
bisindario despues cu varios di nan a haya 
nan mes confronta cu kiebro y ladronicia. 

Nan a forma un grupo riba Whatsapp y a 
instala cierto ekiponan na y rond di nan 
cas, y e comunicacion ta bayendo bon, 
sinembargo nan a sinti cu nan kier mas 
guia pa forma un “Neighborhood Watch” 
mas fuerte y miho organisa. 
Consecuentemente nan a acerca e depar- 
tamento di comunicacion, informacion 
y prevencion di Cuerpo Policial pa guia. 

Recientemente, durante di un reunion 
na cas di un di e bisiñanan, Lito Lacle y 
John Larmonie di Cuerpo Policial a duna 
un presentacion hopi interactivo na e 
bisiñanan, kende a haci hopi pregunta y 
a pidi diferente conseho specifico tocante 
e situacion na nan cas y den e bario en 
general. 

Greg Peterson, kende tabata anfitrion di 
e reunion, a splica cu tabatin problema 
den bario cu ladronicia y nan a dicidi di 
organisa nan mes pa como grupo para 
mas fuerte contra e incidentenan cu ta- 
bata tumando luga. 

El a bisa cu den su cas mes a wordo horta 
dos biaha, y loke a haci nan spanta mas ta- 
bata cu e di dos biaha su señora tabata na 
cas ora cu e ladronnan a drenta pa horta. 


E bisiñanan a sinti cu nan tin mester di 
mas “coaching”, mas idea y informacion 
con pa expande riba nan idea y expande e 
red di bisiñanan participando na e Neigh- 
borhood Watch. 

Cuerpo Policial ta aplaudi y apoya ini- 
ciativanan asina y e grupo aki tabata e 
di cuater den un periodo relativamente 
cortico cu nan a yuda cu informacion y 
tipnan p’e establecimento y fortificacion 
di nan Neighborhood Watch. 

Lito Lacle a subraya cu un cos ta pa por 
lesa den corant cu Polis a gara e ladron, 
pero mas bunita ta pa e ladronicia nunca 
tuma luga. Prevencion den esaki ta clave. 
Gruponan manera Neighborhood Watch 
ta un forma pa preveni hunto pa ladroni- 
cia y/of kiebro no tuma luga mes, y Cu- 
erpo Policial ta contento cu e bisiñanan a 
acerca nan pa conseho y guia. 

Pa medio di e presentacion, John Lar- 
monie a splica kico e bisiñanan por haci 
individualmente, y como un grupo pa cu 
prevencion di ladronicia y otro crimennan 
den nan bario. 

E proceso pa sigui desaroya e Neighbor- 
hood Watch na Moko ta sigui. 

Peterson a bisa cu ya caba e sistema di 
alerta otro via di Whatsapp ta funciona 
bon pa nan, y nan lo sigui expande e 
Neighborhood Watch uzando e tipnan y 
cu e guia di Cuerpo Policial. 

Dangui Oduberdi MEP: 

Dicon Otmar Oduber kier 1500 
camber All Inclusive mas pa Aruba! 


“E ultimo simannan aki tabatin hopi discusion 
rib’e fenomeno di hotelnan All Inclusive den 
comunidad. E ta un discusion sano cu nos tur 
mester hiba. 

Na Aruba mes esaki no ta algo nobo, mirando 
cu tin hotelnan All Inclusive ta operando pa 
hopi aña caba. 

Internacionalemente tin hopi estudio a wordo 
haci riba hotelnan All Inclusive y ki efecto y 
consecuencianan ta pa economia local. 

Nos ta lamenta cu na Aruba durante e ultimo 
añanan ningun estudio no a wordo haci. Nos 
ta contento si di tende cu Banco Central ta bay 
haci un estudio awor y sigur esaki lo por duna 
un miho bista kikc t’e efectonan di hotelnan 
Inclusive”, segun Dangui Oduber. 

“E ta hopi importante pa midi e efecto pa 
economia local, pasobra Otmar Oduber y 
Gabinete Mike Eman II, apesar cu nan mes a 
bisa cu nan NO kier mas hotel, kier bin cu 1500 
camber di hotelnan, anto All Inclusive. 

Pa nos ta impcomprendibel cu Otmar Oduber 
ta bisa cu hotelnan All Inclusive ta hopi malo 
pa nos economia y di otro banda e mesun Ot- 
mar Oduber ta bin cu 1500 camber di hotelnan 
All Inclusive mas. 

Nos tin cu puntra nos mes e ora, kico Otmar 
ta, carni of pisca? 

E ta bisa cu All Inclusive ta malo, pero den 
mesun rosea Aruba ta bon pa 1500 camber 
All Inclusive mas! Esaki ta muestra cu Otmar 
Oduber a compromete su mes caba pa bin 
cu mas camber All Inclusive y awor kier haci 
showy regula All Inclusive mientras e mes ta e 
promotor mas grandi di hotelnan All Inclusive 
na Aruba. 

E por wordo considera “The King of All Inclu- 
sive” y ta corona su mes cu e 1500 cambernan 
aki”, Dangui Oduber ta mustra. 

“Na e momentonan aki 32% di nos inventario 
di cambernan di hotel ta All Inclusive y esaki 
Otmar mes a contribui grandemente den esaki. 
Den e ley pa regula All Inclusive, e Minister 
ta duna espacio p’e cantidad di cambernan 
All Inclusive na Aruba yega te na 40% di nos 
inventario di cambernan. 

E 40% aki ta significa un expansion di cam- 


bernan All Inclusive di 8% cu ta representa 
1500 camber. 

Esaki t’e discusion cu nos kier hiba cu Minister 
Otmar Oduber. 

Con a yega n’e 40% aki si NO tin estudio? Si 
tabatin un estudio, porta e resultado lo tabata 
cu 32% ta mas cu suficiente y esey Otmar no 
tabata kier, pasobra ya caba a compromete 
su mes caba cu expansion di mas camber di 
hotelnan All Inclusive. 

Den e ley articulo 19A lid 3, ta para lo siguien- 
te: ‘Un peticion pa opera un hotel All Inclusive 
lo wordo nenga si 40% di e inventario di 
acomodacionnan ta cambernan All Inclusive. 
Actualmente 32% di nos inventario ta All 
Inclsuive’. 

Es decir, cu e articulo aki Otmar Oduber a duna 
su mes espacio pa sigui yena nos pais cu cam- 
bernan All Inclusive, pasobra e kier aumenta 
e cantidad di cambernan All Inclusive cu 8% 
cula ta 1500 camber! Esaki ta loke nos kier pa 
Otmar Oduber splica pueblo”, segun Dangui 
Oduber. 


NO MAS CAMBER Ol 
HO TEL 


E vision di AVP ta cu no por contmua cu 
construccion di mas camber di hotel Caaa 

cambet di twtei nobo tm su efecto r*>a c stuacion * 
labotalden sentido cu mesler botoe manda busca 
trahado for di ertenor Esata ta nifcca a*obe un 
peso rnas gr*ldi riba nos mirasmjotura vnaenda 
enseAansa satud puWioo arcumstanaanan 
social etc mierttras ta parae cu e tamrte a yega 
na su fen Cotnpnomrsonan haa durante e unnno 
artartan ta enoera oi den 2 pa 4 aña lo mester <k 
8000 tecu ISOOOtrahafloextra Lonoporoff cas; 
no lo por amtpli cu e promesanan ata 


AVPtai 


pa abordae 


Inclusive na Aruba pa cumpli cu e demanda 
cu tin!”, di acuerdo cu Dangui Oduber den su 
declaracion. 


3. Een aanvraag voor een all-inclusive vergunning wordt geweigerd: 

a. voor een all-inclusive hotel of een all-inclusive logement indien daardoor 
meer dan 40% van alle accommodatie in Aruba all-inclusive accommodatie 
zou worden; of 


“Si hotelnan All Inclusive ta malo pa nos eco- 
nomia manera Otmar Oduber y Mike Eman ta 
bisa, splica pueblo pakico boso mes kier sigui 
yena nos pais cu 1500 camber All Inclusive. 
Un biaha mas ta wordo demostra cu prueba cu 
e hendenan aki NO ta serio ni sincero den nan 
intencionnan. Nos ta spera cu den e proximo 
dianan nos por tende di Otmar Oduber y Mike 
Eman pakico nan kier mas hotel, pakico nan 
kier mas hotel All Inclusive y tambe unda e 
moratorium contra con- struccion di 

mas camber di hotel a 
keda. 

Si den pasado contsruc- 

cion di mas camber di hotel 

tin efecto riba infrastructura, vivien- 

da, scolnan, fondonan social, etc., dicon awe 

esey NO t’e caso mas? 

En todo caso, nos di MEP ta kere cu n’e mo- 
mentonan aki tin mas cu suficiente camber All 



i 

Minister encarga cu Salubridad ta anuncia cu entrante 
7 juni 2016 durante 14 dia lo tin oportunidad pa un y tur tuma 
conocemento na Departamento di Legislacion y Asunto 
Huridico, Schotlandstraat 53, di un peticion cu a ser haci pa 
obtene un koffiehuis- v un restaurantveraunnina B pa e parcela 
L.G. Smith Boulevard 135. E permisonan aki ta concerni 
e.o. benta di bebida sterki por detal y cuminda pa wordo 
consumi den e parcela. Durante dicho periodo aki tur hende 
por expresa por escrito nan obhecion contra dunamento di e 
permisonan menciona, dirigi na e Minister encarga cu 
Salubridad, via intermediacion di Director di Legislacion y 
Asunto Huridico, Schotlandstraat 53. 


Homber bou 

influencia di alcohol 

ta AAALTRATA 

hoben di!4 aña 



Mainstreet San Nicolas Tel. 584-3999 
open 9.00 - 13.00 and 14.30 - 18.30 


RlfLES 


Drago n spectóvs 


Samsung note edge 


blu sport 4.5 
afl. 210.00 


GALAXY^ 




Samsungs3 minl 
afl. 315.00 


Also: Samsung S5 , s5 mini, Samsung S4, Samsung 4 mhi, S3 mini etc.... 
Accessories for all Samsung and Iphone models 

Toshiba Laptop 15.6 u 4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
iTunes grft cards $ 10.00, $ 15.00 and $25.00, 

Google play cards and Playstation Network cards. 

Sales. repair and accessories for all Samsung models and other cellulars. 
Unlock, reload. reset, upgrade. replace lcd, keypad, speaker etc. 


STUDIANTE 

20% OFF 

DISCOUNT 

ilHERfflUf 

5943263/5826732 Rijschool NV. 

www.hermusrijschoolnv.com sividivi lc Oranjestad aruba 


DRAGON 

CD & ELECTRONICS 


DIADOMINGO marduga, un homber a presenta na un 
apartament na Tanki Flip y cuminsa maltrata un hoben di 
14 aña. Esaki a sosode dilanti otro hobennan tambe. 

Un señora a yama Polis pidiendo asistencia. Polis a presenta 
na e apartament y atende cu e homber, cu tabata bou influ- 
encia di alcohol. E homber a keda deteni pa maltrato y hiba 
Warda di Shaba. 

E hoben tabatin sla na su curpa. Despues di tuma declaracion 
di e mama, Polis a conseha esnan envolvi pa entrega keho 
oficial contra e persona aki. 




Total di 59 proces verbal y mas 
durante control di Polis 



WILLEMSTAD - Diabierna3 dijuni2016, entre 8:18ampa2:00pm, HitTeam den 
cooperacion cu Polisnan di Montaña y Barber a tene control di trafico riba Winston 
Churchillweg/F.D. Rooseveltweg, Kaya Geraldina y Guitierez. 

E controlnan aki tabata dirigi riba core outo sin faha di seguridad y core auto papiando 
na telefon. Durante di e accionnan aki, 1 vehiculo a keda transporta pa Cura di Raspa. 
Un persona cu no tabatin e documentonan necesario pa permanece na Corsou a keda 
hiba na Departamento di Imigracion. 

A parti un total di 59 proces verbal p’e siguiente infraccionnan: Core auto sin faha di 
seguridad (42); core auto y papia na telefon (9); core sin carchi di kuur valido (1); 
core cu glas dilanti di plak (2); core sin rijbewijs valido (4); core sin seguro valido (1). 
E controlnan aki ta continua. 

Parlamentario sr. Jeffrey Kelly: 


Despues cu a pidi pueblo boicotia Caya 
Grandi, MEP awor ta hunga wega 
politico cu Caya Grandi ta morto 


PARLAMENTARIO di fraccion di AVP, sr. 
Jeffrey Kelly ta cuestiona e forma di haci po- 
litica di miembronan di fraccion di MEP, cu ta 
insisti tur dia pa sembra discordia, insiguridad 
y fatalidad pa nan propio pais. 

“Ultimo dianan nos por a scucha y lesa varios 
publicacion di miembronan di fraccion di 
MEP, cu ta sigui cu nan campaña di pidi malo 
pa pueblo di Aruba y ta bishita caya princi- 
pal, esta e centro renoba di Oranjestad, na 
un momento cu negoshinan no ta habri y no 
tin mucho hende canando rond, pa sembra 
insiguridad den nos pueblo. 

Varios di nan ta papia di negoshinan cu a cera 
porta, cu nos caya principal ta bandona y a 
mustra un preocupacion falso, mientras cu 
realmente nan deseo for di inicio di e plan di 
renobacion di centro di Oranjestad, tabata pa 
opone tur cos cu tin di haber cu progreso di 
nos pais”, segun sr. Kelly. 

Hipocresia eterno 

“Tur hende por corda cu t’e mesun politiconan 
aki di fraccion di MEP a hiba un campaña am- 
plio den medionan di comunicacion, pidiendo 
pueblo pa no bay cumpra den e negoshinan 
den centro di Oranjestad. 

T’e mesun politiconan aki tambe ora cu a intro- 
duci e sistema di staciona auto di Aruparking, 
a pidi tur dia pa pueblo boicotia esaki, pa no 
bay mas den centro di Oranjestad y e mesun 
politiconan aki, ta haciendo uzo di facilidad- 
nan di hotel den vecindario pa no paga pa 
staciona nan auto. 

Tur dia miembronan di fraccion di MEP a haci 
nan esfuerso grandi pa convence pueblo pa no 
bay haci compras den centro di Oranjestad, 
ya cu ta bisto e gran diferencia di vision cu 
tin entre partido MEP y partido di AVP den 
desaroyo di nos pais. 

Tur hende por corda 

con un miembro di fraccion di MEP, durante 
di un reunion publico den Parlamento, a bin 
trece un pida di asbesto bieu cu cual e kier 
a convence tur hende cu e proyecto di reno- 


bacion di centro di Oranjestad ta sumamente 
peligroso. 

Awor diripiente e mesun miembronan aki di 
fraccion di MEP, ta hunga weganan politico 
sin sentido, pa haci como si fuera cos ta malo 
y pretende cu nan tin solucion, sin sikiera un 
dia presenta un solo solucion (altnernativa) 
pa un miho desaroyo di Aruba su economia”, 
e Parlamentario ta mustra. 

Conclusion 

“Den ningun declaracion na 
prensa, den ningun comu- 
nicado cu miembronan di e 
fraccion geel ta publica por 
haya ni un solo caminda 
algo positivo y real cu ta 
duna un aporte na un miho 
desaroyo di nos isla y su 
economia. 


E mentalidad negativo y destructivo aki, ta 
sigui ta e vision di politiconan di MEP cu den 
un periodo di ocho aña, solamente a pensa 
riba un grupo di amigo y famia y laga pueblo 
un banda, sin percura pa un desaroyo cu lo a 
hisa e nivel di bida di nos hendenan. 

Ta obvio cu e politiconan geel aki no a siña 
di e mensahe cu pueblo a manda p’e partido 
den ultimo dos eleccion cu a tuma 
luga, esta cu nan tin cu cambia 
y biba y traha mas cu pueblo y 
no contra interes di pueblo y 
interes di nan pais”, di acu- 
erdo cu Parlamentario sr. 
Jeffrey Kelly. 







AWEMainta Dialuna, 6 Juni 2016 


13 


Casino di Veneto Holiday Beach Hotel 
ta bira victima di un atraco brutal 




Authorized Reseller 


iPad Pro 

Thin. Light. Epic 


iStore 

A R U B A 


Ponton 6701 Caya Betico Croes 49 | Oranjestad, Aruba | 588.2167 | www.istorearuba.com 


WILLEMSTAD - Den oranan di marduga, varios uni- 
dad policial a ser pidi p’e casino di Veneto Holiday Beach 
Hotel, unda un atraco brutal a tuma lugar. 

Cinco homber arma a drenta den e casino y pone e tra- 
hadornan y otro personanan cabes abou riba vloer. Nan 
a mara tur esnan presente, unda dos di e hombernan a 
keda vigila nan, mientras e otro tres a cuminsa horta 
miles di placa cash for di e cahera. 

Despues di e atraco, e hombernan a huy cu e placa. 
Durante buskeda, Polis a topa cu handschoen y algun 
paña benta banda di monument di Lucha pa Libertad. 
Algo sigur notable tabata cu e pia di carson y sapato di e 
sospechosonan tabata muha y sushi cu santo, indicando 
e posibilidad cu nan a bin di lama, specificamente Mega- 
pier/Koredor y huy den e mesun direccion aki. 

No por descarta e posibilidad cu e sospechosonan a uza 
boto pa comete e atraco. 



Bishita nos website 


awémai 


maii 


noticia@awemainta 


na 


com 


Like nos riba Faceboo 


www.facebook.com/awemainta 

V A ' . W ■ ' 

Rene Herde' di AVP: 

E siman aki lo trata tres ley importante 

den Parlamento Hulandes 



'Y Nature's Discount® 

NLJTFttTiON CENTEFR 

TA PRESENTA 

“THE SECRET TO MAXIMIZING 
YOUR DIGESTION” 




E charla lo splika e importancia di 

Digestion y Metabolismo pa nos salud 







% 


Diamars 7 di Juni, 2016 

Hyatt Regency Aruba 
Resort Spa and Casino 

7:30 PM - 9:00 PM 
AWG. 12,50 



DEN e siman aki lo trata tres ley di Reino den Parla- 
mento Hulandes cu ta di importancia pa Aruba. 

E prome di e tres leynan ta e cambio di e ley cu ta regla 
nacionalidad Hulandes. 

Un di e cambionan ta pa extende e periodo di valides 
di paspoort. 

Den e reunion aki e delegacion di Aruba lo presenta por 
lo menos tres amienda cu tin di haci e. o. cu e examen 
cu hende tin cu haci pa haya paspoort Hulandes, segun 
Rene Herde’. 


Ley di visum 

E di dos ley cu lo trata ta cambionan den e ley di exigi 
visum pa drenta un di e paisnan di Reino. Parlamento di 
Aruba tabata hopi critico rib’e ley aki, e. o. Parlamento di 
Aruba a pidi pa Gobierno Hulandes tene mas cuenta cu 
e interesnan di Aruba ora dicidi di exigi visum pa hende 
di otro pais bishita nos pais. 

Specialmente pasobra nos pais ta depende asina hopi di 
turismo, ta necesario pa scucha Gobierno y Parlamento 
di Aruba, prome cu exigi visum. E debate aki ta bay ta 
masha importante. 

E ley aki lo wordo trata diahuebs merdia 14:30 ora di 
Hulanda, Rene Herde’ a duna di conoce. 


Proposicion van laar/van oven 

E di tres ley cu lo trata ta e cambio di Statuut pa limita 
e uzo di e instrumento di Algemene Maatregel van Ri- 
jksbestuur dor di Gobierno di Hulanda. 

E proposicion aki ta bin di e miembro di Partido PvdA, 
sr. Roelof van Laar. 

Den e debate aki tambe e miembronan di Aruba lo ta 
hopi critico, e. o. lo mustra rib’e hecho cu na Hulanda 
e instrumento di un Algemen Maatregel van Bestuur ta 
wordo considera algo totalmente indemocratico pasobra 
e ta pone Parlamento un banda. 

Pero si ta pa uza esaki den un di e otro paisnan di Reino, 
esaki no ta wordo considera normal. 

E contradiccion aki ta un di e criticanan cu lo bin di 
banda di Aruba. 

Cuatro miembro di Parlamento di Aruba lo atende e 
tratamento den reunion publico aki. 

Nan ta sra. Desiree de Sousa Croes, sr. Andin Bikker, sr. 
Ady Thijsen y sr. Rene Herde. 

Esaki ta nifica cu tur tres fraccion den Parlamento ta 
representa pa atende cu e leynan aki. 

aruba 

jLgeaplá' 


®| 


AIS 


ARUBA INDUSTRIAL SERVICES N.V. 


Caterpillar Authorized Dealer in Aruba 



Barcadera 99, Oranjestad, Aruba • Phone: 297-585-0843 / Fax: 297-585-0643 • aisaruba@setarnet.aw 



SALES ASSOCIATE: 


Education Requirements: 

• EPB with Mechanic Level or MTS Electro with Mechanical level 

• Heavy Equipment Mechanic Experience and training 

• Caterpillar Training or Certificate is a plus 


Por bishita nan entre 
8:00am non-stop te 6:00pm 

Post Aruba ta 
adapta orario na 
su oficina den Palm 
Beach Plaza Mall 


Job Experience and training: 

• Basic knowledge in mechanic and maintenance of heavy equipment 

• Good job references 

• Computer certificate Microsoft Office needed 

• Driver License A-B-C-D-E 

• Knowledge of principles and practices of sales 

• Knowledge of Customer Service Principles 

• Experience in Sales 

Job Duties and requirements: 

• Promote the sales, rental Jease and service & repair of new and used Caterpillar 
Heavy and small Equipment, 

• Promote the sales, rental Jease and service & repair of new and used construction 
equipments. 

• Manage customer accounts 

• Consult with new/prospective customers on equipment needs. 

• Complete necessary sales, finance and rental documentation. 

• Actively attend industry associations 

• Attaining sales unit targets and other general sales department duties as directed by 

the Sales Manager. 

Position Requirements: 

• Minimum age: 25 Years 

• Excellent negotiating skills. 

• Ability to understand and communicate basic financing with customers. 

• Individual must have and maintain a clean driving record (insurance requirement) 

• Must pass a pre-employment drug test 

• In good health and physical condition 

• Good communication skills verbal and written 

• Must have working knowledge of all equipment in inventory. 

• Own vehicle in good condition. 


POST Aruba N.V. ta anuncia cu entrante otro siman 
lo adapta e orario di trabou na e oficina situa den Palm 
Beach Plaza Mall na Noord. 

E oficina lo habri desde 8:00am y lo sigui non stop te cu 
6:00pm, pues dunando clientenan mas chens pa sigui 
gosa di e servicionan di Post Aruba despues cu su otro 
oficinanan cera. 

Di e forma ey publico cu no logra pa 4:30pm por core 
bay na e oficina na Palm Beach Plaza Mall pa toch logra 
haci uzo di e servicio di Post. E servicio ta varia for di 
manda of ricibi placa, post un carta, te manda pakinan 
tanto localmente como internacionalmente. 


E —1 Websiter 

www.awemamta.eom 

■mm\ Facebook: 

www. facebook. e om/awemainta 

awe! 

E-mail: 

■i notida@awemainta.com 

Mainta 

* Tel: Fax: 

V 583-1400 1 583-1444 

#lonline 


Please send curriculum Vitae to aisaruba@setarnet.aw or deliver to AIS Aruba Industrial 
Services N.V. at Barcadera # 99 - Attn. Human Resources 

Servicio pa 
Comunidad 


I -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

St. Anna N.V. 

Pariba di Brug: 

Centro Medico N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


STili 

* Media 

i irf'i^i 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Minister Paul Croes ta felicita Fundacion 
pa Nos Comunidad cu nan Logo Nobo 




DESPUES di a pensa riba un re-branding, engenu- 
ity creative marketing a uni hunto cu Fundacion pa 
Nos comunidad p’asina mira e vision di e fundacion y 
trece esaki padilanti na pueblo henter. Pa haci esaki 
a diseña un logo nobo cu ta trece diferente mensahe 
dilanti, specialmente mirando e importancia di e 
fundacion como cu nan ta yuda alrededor di 2700 
famia pa aña den diferente aspecto. 

Minister Paul Croes ta sumamente contento pa mira e 
desaroyo positivo andando den e fundacion mirando 
e importancia cu e fundacion tin pa hopi di esnan 
menos afortuna. 

P’esey ta na su lugar pa Minister Croes felicita e fun- 
dacion cu un logo diferente, nobo, creativo y hopi 
profesional. Ora di mira e logo nobo, por 


FP 


mira e enfoke riba nos comunidad en general. 

Esaki bo por nota den diferente aspecto, p. e. e em- 
blea cu ta parse un persona cu man habri pa duna 
ayudo. E colornan tambe tin diferente simbolo, e 
color cora ta simbolisa, amor, pasion, sentido comu- 
nitario y dedicacion. 

Oranje ta e color cu a keda scogi pa representa e food- 
bank. Geel ta e color di solo cu ta simbolisa alegria 
y energia p’asina e fundacion alegra bida di esnan 
menos afortuna. Blauw ta e color di lama y shelo cu 
ta keda asocial cu stabilidad, sabiduria, seriedad y 
profesionalismo. 

Minister Croes ta haci un yamada na un y tur pa 
sigui aporta y yuda e fundacion p’asina nan por 
duna bek na cos comunidad. Finalmente Minister di 

Asuntonan Social kier 
desea Fundacion 
pa nos Comunidad 
tur cos bon cu e 
re-branding di e 
fundacion. 


pundacion Po* 

Despues di casi 70 aña # 
Martha de Hoop ta topa 
su ## roots ## na Aruba 

Skirbi pa: Clyde Harms 



AÑA PAS A Lieke Raspe, a bishita Aruba 
cu un peticion di su mama Martha, pa 
busca informacion tocante su raiznan, 
e luga caminda el a pasa shete aña 
inolvidabel di su bida. E informacion cu 
Lieke a obtene a fascina Martha asina 
tanto cu el a dicidi di bishita Aruba 
despues di casi shete decada. 

E siman aki Martha ta pasando vakantie 
na Renaissance cu su casa Piet, su yiu 
Lieke, kende ta un stewardess cu KLM 
y su casa Cees, Capitan pensionado di 
KLM 747-400. Na Renaissance nan ta djis 
un par di paso fo’i Caya Mario E. Harms 
caminda Martha tabata biba. 

Tata di Martha, Lijkele de Hoop, tabata 
director di Openbare Werken di 1944 pa 
1949 y despues a traha algun aña pa un 
empresa particular aki. Prome cu el a bin 
Aruba el a pasa varios aña na Corsou y aya 
Martha a nace na 1939. 

Como Director di DOW, señor de Hoop 
a haya e cas na Lagoenweg Noord 
(awor Caya Mario E. Harms) number 9 
caminda awor ta ubica Departamento di 
Contabilidad di Gobierno. 

Famianan Harms y de Hoop a bira bisiña 
ya cu nos tabata biba apenas dos cas 
pabou. Tine, ruman mayor di Martha a 
drenta e mes un klas cu mi ruman Lionel 
na Julianaschool y asina nos a conoce 
e famia de Hoop basta bon. Tine tabata 
toca piano, pero como cu na su cas no 
tabatin piano, e tabata bin toca na nos cas 
frecuentemente. 

E otro ruman di Martha, Jannie, a casa cu 
Fokke Haakma den Iglesia San Francisco 
na 1951 y despues a emigra pa Nieuw 
Zeeland caminda mi tabatin e placer 
di bishit’e tempo mi a bay Australia pa 
bishita Jan Noot, otro ex bisiña di nos 
tempo na Lagoen. Jannie a muri un par 
di aña pasa y a pidi pa su shinishi wordo 
plama den e awanan di Aruba. E yiunan 
tin planea pa haci esey na 2017 y Martha 


y su famia tin intencion di compaña nan 
den e ceremonia. 

Aunke Martha tabata un mucha chikito 
tempo cu el a biba aki, e ta corda su 
añanan na Lagoen cu hopi nostalgia. El 
a topa cu su exbisiña Clyde Harms y el a 
puntra pa amigo y amiganan di su epoca. 
E momento cu el a drenta su cas bieu 
Martha no por a controla su emocion y 
su wowonan a yena cu lagrima. 

El a tour Aruba cu amigonan nobo y el a 
keda sorprendi p’e cambionan enorme na 
“su” isla y definitivamente e tin intencion 
di bolbe pronto. Por cierto, ya Martha 
cu Piet a mira algun apartamento aki 
caminda nan lo pasa e lunanan cu ta haci 
friu na Hulanda. 


LEYENDA PA E FOTONAN 

Clyde Harms (1): Lijkele de Hoop 
tabata Presidente di e taki na Aruba di 
e organisacion cultural Hulandes ANV, 
Algemeen Nederlands Verbond. Otro 
miembronan di e directiva tabata lideman 
prominente di e comunidad profesionaly 
comercial. 

Clyde Harms (2): E tres famia cu tabata 
bisiña na Lagoenweg tempo cu Martha de 
Hoop a bin Aruba na 1944. 

Clyde Harms (3): Tine de Hoop, ruman 
mayor di Martha a gradua di Julianaschool 
na 1944, e mesun aña cu su famia a muda 
pa Aruba. Mi ruman Lionel “Nel” Harms 
tabata den su klas. E ta para dilanti na 
banda robes. 

Clyde Harms (4): Bisiñanan na Lagoen 
entre 1944 y 1951, Martha de Hoop y 
Clyde Harms ta topa otro despues di casi 
setenta aña. 

Clyde Harms (5): Martha de Hoop a sirbi 
di “cargado di cola” na e bruid di su mman 
Jannie cu e polis Fokke Haakma na Iglesia 
San Francisco di Oranjestad na 1949. 

Caribbecin Sea Jazz Festival 

Early Bird 
tickets ta awer 
obtenibel 
online 


E TICKETNAN cu tur hende 
tabata spera a sali, esaki t’e “Early 
Bird” ticketnan pa solamente $40,- 
p’e Caribbean Sea Jazz Festival, 
cu ta celebra e aña aki su di 10 
aniversario. 

September 23 y 24 ta bay ta un 
weekend cu bo no lo bay lubida, 
cu artistanan internacional y 
local den un ambiente unico 
cu Caribbean Sea Jazz so por 
ofrecebo. 

E aña aki Caribbean Sea Jazz 
Festival ta presenta artistanan 
manera Kool & the Gang, 
Izaline Calister, Unity featuring 
Jon Secada, Ivan Neville’s 


Dumpstaphunk, New Cool 
Collective featuring Matt Bianco, 
Levi Silvani y mucho mas. 

E artistanan lo bin hunto pa dos 
anochi presentando riba diferente 
stage na e popular Renaissance 
Festival Plaza. 

Kool & The Gang durante nan 
trayectoria a bende mas di 70 
miyon album mundialmente. 
Nan lo presenta durante e prome 
anochi cu nan hitnan clasico cu 
diferente generacion a lanta cu nan 
manera “Hollywood Swinging, 
Open Sesame, Celebration, Ladies 
Night, Get Down on It, Cherish, 
Fresh” y hopi otro hitnan mas. 


Esaki lo ta un presentacion pa bo 
gosa y baila. 

Izaline Calister lo presenta rib’e di 
dos anochi di e festival y lo estrena 
su album nobo “Rayo di Lus” unda 
e ta trece musica tradicional di 
caribe combina cu Jazz. 

Unity ft. Jon Secada lo trece un 
Latin tribute band tocando e hits 
mas grandi di Micheal Jackson 
manera “Billie Jean, Smooth 
Criminal, Human Nature”, y hopi 
mas. 

Durante Caribbean Sea Jazz 
festival tambe lo tin un exposicion 
di arte unda ta mustra e relacion 
entre musica y arte. E exposicion 


lo consisti di diferente pintura, 
potret, escultura y obranan di nos 
artistanan local y internacional. Y 
manera biaha pasa tambe lo tin un 
“food court” unda bishitantenan 
por pasa sinta y disfruta di 
cumindanan dushi di diferente 
restaurant durante e festival. 
Caribbean Sea Jazz Festival ta e 
festival cu e ambiente mas dushi 
di Caribe y lo ta un biaha mas na 
Renaissance Festival Plaza. 

Probecha awor pa cumpra bo 
“Early Bird” ticket pa solemente 
$40,- online na e website: www. 
caribbeanseajazz.com of tambe 
entrante 8 di juni na Superfood. 

Diadomingo 29 di mei 

Goncierto Dominiccal 
Donny Laclé a bay den 
tremendo ambiente cu 
hopi talento 


un hoben hopi talentoso y ambisioso, 
algun dia pasa cu a caba su prome 
semester na University of South Carolina 
cu un puntuacion di 3.9 di maximo 4, 
y su maestronan a conseh’e aplica Na 
Berkley’s, un caminda cu no ta habri pa 
cualke musico. Y Chris a keda acepta! 
Hopi pabien na Chris cu e logro aki. 

Chris y Jossy a brinda e publico cu 
canticanan di Jossy, manera pais, Aruba 
y Maria mi mama. E siguente artista a 
resulta di ta un sorpresa di berdad. 

Amy Sorinio ta un cantante Filipino cu 
prome cu el a bin biba na Aruba, cu su 
vos precioso a biaha na diferente pais 
Oriental pero tambe Europeo, cantando 
tur clase di musica, aunke e tin pensa di 
bay concentra mas riba musica di opera. 
Amy a interpreta 8 cantica, e. o. Girls from 
Ipanema, Moon river, La historia de un 
amor, O mio bambino caro. Amy a surpasa 
e expectativa di e organisadornan, pero 
nos ta kere tambe di esnan presente, 
kendenan na final a lanta para y bati man 
p’e. Den pausa, manera di costumber, e 
caha di glas a pasa rond pa esnan presente 
por haci un donacion na beneficio di nos 
hoben musiconan talentoso. 


Durante e Concierto Dominical Donny 
Laclé di fin di mei atrobe tabatin un 
ambiente tremendo. Un audiencia masha 
anima a gosa di hopi talento musical. 

A pesar de hopi contratiempo e 
organisadornan te cu algun dia prome cu 
e concierto ultimo a logra haya diferente 
talento musical pa yena e mainta. Un 
danki di curason pa 
nan cooperacion 
fantastico. 


E hoben talento, 
Louis van Delden a 
cuminsa cu un bunita 
presentacion di dos 
wals, “Anette” di Rufo 
Wever y “Abo so” di 
Padu Lampe, toca riba 
su cuarta. Despues 
a sigui Chris Kross, 
kende riba su guitara 
a compaña Jossy 
Brokke.Chris Kross, 




E ultimo parti di e concierto a keda den 
mannan musical di Los 3 y 3 amigo. 

Los 3 na principio di april ya a laga nos 
disfruta di nan musica crioyo y mexicano. 
Y nos ta masha gradici na Erich Uchtmann 
y su grupo cu umbes tabata dispuesto pa 
toca un biaha mas y asina saca nos for di 
e preta cu nos tabata aden. 

Erick a bin cu tres amigo pa yud’e pone 
mas ambiente, forma coro y los e pianan. 
E aplauso na final a confirma esaki. Danki 
nalos 3 y 3! 

Un danki tambe na tur e empleadonan di 
Biblioteca cu a yuda pa e concierto tabata 
un exito. E siguiente concierto lo tuma 
luga riba 26 di juni proximo. 

Relaciona cu Dia Mundia di Medio Ambiente 

Secretario general di UNEP 
sr. Achim Steiner ta manda un 
mensahe cu nota adicional 


NA 2016, nos enfoke pa Dia 
Mundial di Medio Ambiente ta e 
lucha contra e comercio ilegal di 
bida silvestre, tanto animal como 
vegetal.Angola, e anfitirion e 
aña aki pa Dia Mundial di Medio 
Ambiente a compromete su mes 
pa actua rib’e tema aki, p. e. dor 
di a fiha un plan di maneho nobo 
pa cu conservacion di olifante, 
fortaleciendo e aplicacion di 
leynan pa proteccion y maneho 
di naturalesa y regulacionnan 
pa cu comercio di acuerdo cu 
obligacionnan di e tratado di 
CITES.Nos ta sostene e accionan 
di Angola pa cu e bon causa aki. 
Miles di especie rond mundo ta bao 
menasa y ta merece nos atencion, 
pero awe nos ta para keto pa 
trata 8 especie en particular, 
esta orangutan, tortuga di lama, 
pangolin, rosewood (un especie 
vegetal), helmeted hornbill 


(un parha), tiger, olifante, y 
rinoceronte. E reto ta formidable. 
For di 2010 te cu 2012, 100,000 
olifante a ser mata ilegalmente 
pa nan marfil (ivoor) y 
rinocerontenan ta ser pusha te na 
borde di extincion. 

Pangolin awor ta e mamifero 
(zoogdier) mas traficailegalmente 
na mundo principalmente pa 
consumo humano den paisnan 
asiatico. Presion adicional, 
manera perdida di habitat, cambio 
climatico ta impulsa mas especie 
den direccion di extincion. 

E lucha mundial contra e comercio 
ilegal di especie silvestre ta 
manifestando un compromiso 
nobo y yamadanan pa accion 
fuerte. Y e tema aki a subi como 
prioridad den e agenda di 
Naciones Uni y awor ta ancla como 
tema clave den e agenda nobo pa 
desaroyo sostenibel den e 2030 


Agenda for Sustainable 
Development. 

E tambe ta e enfoque di un 
campaña nobo di Naciones 
Uni, dirigi pa UNEP, 
UNDP, UNODC y CITES pa 
aumenta e conscientisacion 
pa cu e comercio ilegal y 
reduccion di e demanda pa 
especienan vegetal y animal di bida 
silvestre of productonan deriva 
di esakinan. E campaña “Wild 
for Life” ta enfatisa cu e hamber 
pa placa, moda, ignorancia, 
indiferencia, inversion ilicito, 
corupcion, uzo pseudo-medicinal 
y creencia cultural no por ta causa 
pa menasa di cualkier especie. 

E ta un ciclo di pobresa y corupcion 
cu ta conduci na crimen contra 
bida silvestre, cual awor nos 
ta obliga pa kibra. E ta e ciclo 
aki na unda esnan mas pober 
y vulnerabel na mundo ta ser 
forsa en contra di conservacion 
di recursonan natural pa 
simplemente por sobrevivi en 
bes di uza e recursonan aki den 
un forma sostenibel pa un mihor 
futuro, cual nos tin cu atende 
cu ne awor.Nos mester mira e 
tema aki dor di e bril di desaroyo 
sostenibel, cu su implicacionan 
pa transparencia 
y impacto global. 
Nos mester uni 
tur esfuersonan 
pa confronta e 
reto aki, y nos tur 
mester ta riba un 
linea pa cu esaki. 
Nos mesterpensa 
na un manera 
global y local 
alaves. 

Y nos mester 
mustra cero 
tolerancia 
pa caseria y 
comercio ilegal di 
bida y producto 
silvestre. 
Nostaurgiunytur 
pa den nan esfera 
di influencia yuda 
caba e comercio 
ilegal di especie 
silvestre dor 
di tuma parti 
den e campaña 
aki y haci un 


compromiso personal. 

Actua awor! Nos esfuersonan 
colectivo lo determina e futuro di 
e animalnan aki y miles di especie 
mas. Hunto nos mester go “Wild 
forLife”. 

Na Aruba tin un di e 8 especie di 
enfoke cu merece nos atencion, 
esta tortuga di lama. 

Tur cuater especie di tortuga cu ta 
broei na Aruba y ta pone webo riba 
beach ta den menasa. 

Uzando e informacion di e asina 
yama IUCN Red List nos ta yega 
na e siguiente informacion: 

Caretta caretta, Loggerhead Sea 
Turtle (Cawama) 

IUCN Red List: Vulnerable 

www.iucnredlist.org/ 

details/3897/0 

Chelonia mydas, Green Sea Turtle 
(Tortuga Blanco) 

IUCN Red List: Endangered 

www.iucnredlist.org/ 

details/4615/0 

Dermochelys coriacea, 
Leatherback Sea Turtle (Driekiel) 
IUCN Red List: Vulnerable 
www.iucnredlist.org/ 
details/6494/0 

Eretmochelys imbricata, Hawksbill 
Sea Turtle (Caret) 

IUCN Red List: Critically 
Endangered 

www.iucnredlist.org/ 

details/8005/0 

Esaki ta e especienan cu merece 
mas proteccion directo na Aruba 
y p’e rason aki nos ta aplaudi 
e trabaonan di Fundacion 
Turtugaruba pa nan esfuersonan 
hunto cu WIDECAST pa 
conservacion di e especienan aki 
na Aruba y den Caribe. 

Pa nos otro especienan local e 
perdida di habitat ta e menasa 
mas grandi y nos un y tur mester 
percura cu conservacion di 
naturalesa nunca por ser sacrifica 
pa desaroyo economico, ya cu 
esaki no ta cuadra cu desaroyo 
sostenibel manera delinea den 
e 2030 Agenda for Sustainable 
Development di Naciones Uni. 



BANCO Dl CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 3 Jun, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

179.56 

180.28 


181.08 

Pond sterling 

GBP 

2.50 

2.55 


2.61 

Japanse yen 
(per 10.000) 

JPY 

162.07 

163.55 


165.19 

EURO 
(per 100) 

EUR 

196.86 

198.66 


200.65 

Deense kroon 
(per 100) 

DKK 

25.72 

26.44 


27.24 

Noorse kroon 
(per 100) 

NOK 

20.38 

21.10 


21.90 

Zweedse kroon 
(per 100) 

SEK 

20.44 

21.16 


21.96 

DIASABRA anochi, entre e cantidad di fanatico cu 
a cumpra ticket for di atardi trempan na Centro di 
Bario Dakota y entre esunnan cu a cumpra nan ticket 
na Compleho Deportivo Guillermo Prospero Trinidad, 
a rifa un pasashi ida y buelta cu destinacion Miami cu 
Aruba Airlines. Esaki tabata un di e premionan sorpresa 
cu SV Dakota ta bin ta efectua entre su fanaticada cu ta 
yega stadion pa apoya su ekipo cu ademas di ta invicto, 
a cada di clasifica p’e gran final di Campeonato Division 
Honor 2016. 


Aruba Airlines ta hiba 
un fanatico di SV Dakota 


“straight to Miami" 


E rifa a tuma luga na momento cu e “half time” a drenta y 
asina un man inocente a saca e feliz ganado di e pasashi, 
cu a resulta Elton Matos cu por cierto mester a bin for di 
e banda di pariba di stadion, bulando e cura y na careda 
a subi veld pa ricibi su premio. 

El a ricibi su premio for di mannan di e “Operations 
Manager” di Aruba Airlines, Jessica Dirksz, cu a entreg’e 
e certificado corespondiente. Na su banda Jessica Dirksz 
a duna di conoce cu Aruba Airlines ta masha contento 
y orguyoso di por brinda nan aporte na e deporte rey, 
futbol, y na e bisiñanan den cercania di e bario Dakota 
caminda nan oficina ta situa. 



Aruba Airlines lo sigui brinda su sosten na e comunidad 
di Aruba cu ta brinda nan tambe respaldo na tur 
momento cu nan servicio, oferta y promocionnan. 
Felicitacion na e ganado y un pabien na e fanaticada 
di SV Dakota pa su exitonan, energia contagioso y 
deportista carismatico cu ta causando furor den e Playoff 
2016 di Futbol. 

DEN UN stadion G. Trinidad practicamente 
yen, a tuma luga e wega di futbol division di 
honor entre Deportivo Nacional/Washington 
contra SV Dakota. E wega a cuminsa 8:30pm 
y a conta cu un publico grandi y hungadonan 
determina pa duna lo miho di nan. 

Na final e wega a caba 4-0 na fabor di SV 
Dakota, kende awor ta bira e prome team pa 
clasifica pa final den e fase aki di “Playoff ’ di 
e campeonato Division Honor 2015-2016. 

E ekipo di Deportivo Nacional/Washington 
a consisti di Antonio Giel, Lindsay Monsley, 
Rensly Tromp, Rendrick Lampe, Akeen 
Charles, Elias Hidalgo, Valdo Leocadio, 
Claudio Calvalante, Andre Kelly, Diveros 
Davis Jose y Peterson Guerier. 

Lider di e team ta Michael Kelly, Director 
Tecnico ta John Villar, masahista ta Kenneth 
Leest y e capitan di e team ta Valde Leocadio. 


SV Dakota ta e prome ekipo pa clasifica 

SV Dakota ta mantene 
su posicion invicto den 

liga division di honor 

A gana Deportivo Nacional/Washington 4-0 



Durante e wega a duna 2 carchi geel na 
hungadonan di Deportivo Nacional/ 
Washington, esta Elias Hidalgo na di 30 
minuut di wega y na Peterson Guierrier na di 
38 minuut di wega. 

Pa e ekipo di SVDakota, e hungadonan tabata 
Eric Abdul, Ferdinant Robert, David Hodell, 
Ezra Bosnie, Jesus Peñate, Ricky Hodge, Paul 
Nickelson, Abdias Desiv, Donceldo Santos, 
Shown Mercere, Michael Irausquin. 

Varios hungado di SV Dakota a ricibi castigo 
den forma di carchi geel. Nan ta Ezra Bosnie, 
Abdias Desir, Eric Abdul, David Abdul, Paul 
Nickelson, Jesus Peñate, Ferkant Sophia y 
Ferdinant Robert. 

E goleadonan pa SV Dakota tabata Paul 
Nickelson cu a anota e prome gol na di 43 
minuut di wega, sigui pa Johnson Rincon cu 
a anota e di dos gol na di 67 minuut di wega, 
sigui pa Joel Balentien cu a anota e di tres 
gol na di 76 minuut di wega mientras cu e di 
cuater y ultimo gol a cay despues di 90 minuut 
di wega, pues den tempo adicional, anota dor 
di Jesus Peñate. 

Referee di e wega tabata Cidd Cabrera, yuda 
pa su assistentnan Rudy Angela, Carlos 
Romney y Ebby Paesch. 

Arubaanse Voetbal Bond ta gradici e fanaticada 
grandi cu a presencia e wega aki, apoyando 
ambos team. 

Aruba a drenta den e siman culminante di e 
campeonato di futbol division di honor, na 
unda cu oficialmente SV Dakota a clasifica 
pa final cu mas tanto punto den e standing 
di ekiponan. Exito den e siguiente weganan 
cu lo sigui. 

Assistcmt Referee Arubiano 
ta "on the field" diasabra na 
Caribbean Cup 

Eugene Farro 
invita pa 
asisti durante 
varios wega 


Mas control produciendo mas detencion 

Polis y Guardacosta 
cu control riguroso 
na costanan 


SIMAN pasa, Polis 
hunto cu Kustwacht a 
tene varios control na 
costa di nos isla. 

Na altura di Arupargo na 
Savaneta, a topa un auto 
sospechoso cu 3 homber 
aden. 

A controla 
documentonan oficial di 
e auto, locual no tabatin 
disponibel. 

A duna OK pa controla 
den e auto, unda a bin 
topa cu dos sakito, 
un conteniendo 
marihuana y e otro cu 
un substancia cu parce 
cocaina. A detene tur tres 
sospechoso, relaciona cu 
ley di droga. 



FIFA Assistant Referee Eugene Farro di Aruba, 
diasabra dia 4 di juni lo ta “second assistant” durante 
di e wega entre Antigua & Barbuda y Puerto Rico, 
cual ta tuma luga Puerto Rico. 

Esaki ta e di tres biaha cu Farro lo ta riba veld, hunto 
cu refereenan di otro paisnan den Caribe cu tambe 
ta certifica pa FIFA. 

Farro tabata parti di e team di oficialnan na februari 
na Trinidad, y algun tempo pasa na Guadeloupe pa 
e wega di prome rond di Caribbean Cup, cual tabata 
entre e teamnan di Guadeloupe y Surnam. 

Otro siman, Eugene Farro lo ta assistant referee na 
Sint Maarten p’e prome rond di cualificacion di e 
categoria U20. 

E trabao di e refereenan ta hopi intensivo. Eugene 
Farro a splica cu e ta yega Puerto Rico diasabra. 
Rib’e mesun dia tin reunionnan prome cu e wega 
pa prepara pa e wega y cu e teamnan, y despues 
di e wega mas tin un evaluacion di e trabao cu e 
refereenan a haci. 

Diadomingo e ta sali bek pa Aruba. 

Farro a remarca cu e oportunidad pa ta miembro di 
e team di referee na weganan internacional ta un 
tremendo oportunidad pa representa Aruba y pa e 
haya mas experiencia den e ramo pa por sigui yuda 
hiba futbol na Aruba padilanti. 

Tin hopi referee y assistant referee cualifica den 
Caribe y ta semper un honor ora cu uno di Aruba ta 
haya e chens pa bay afo. 

SETAR ta informa en 
cuanto di interferencia 
riba su red di celular 3G 



SETAR a tuma nota di un caso di interferencia 
riba su red di celular di 3G. 

Despues di investiga esaki un biaha mas a 
constata cu e ta procedente di un pais bisiña y 


ta interferi directamente rib’e señal di SETAR. 
E interferencia ta causa cu yamadanan no 
ta pasa, ta cay of no ta “zuiver” manera ta 
custumber y e diferente servicionan di data 
tambe ta wordo afecta. Nan ta baha di calidad, 
velocidad y te hasta por tin interupcion. 

E instancianan oficial concerni a wordo poni 
na altura y ta trahando diligentemente pa 
resolve e interferencia cu e usuarionan y 
clientenan di SETAR ta experenciando. 
SETAR ta pidi disculpa pa cualkier 
inconveniencia causa pa e interferencia aki, 
cu ta algo totalmente fuera di su alcance. 


Mester adapta EFO-toets 

A yega ora pa cambia sistema 
di evaluacion di grupo 8! 

Skirbi pa: Giselle Mc William di Partido AAAN 


RECIENTEMENTE mi a tuma 
nota cu Minister di Educacion di Aruba, 
Michelle Hooyboer -Winklaar a tuma e 
curashi y trece cambio den evaluacion di e 
hobennan di grupo 8, unda ta EFO ta dicta 
nan futuro y laga cifranan promedio di grupo 
7 y 8 di taal, rekenen tambe conta. 

Tur fin di aña escolar nos ta mira hobennan, 
docentenan y mayornan frustra ora nan mira 
con algun hoben apesar di a presta henter 
nan trayectoria ta wordo evalua djis pa un 
“moment opname” y un conseho di scol (cu 
ta keda como tal) nan destino wordo dicta. 

Mayornan cu tin moda ta hinca cantidad di 
cen den preparacion di nan yiunan pa EFO, 
mientras esnan cu no por haci esaki mester 
keda na catibu di EFO cu tur e consecuencia 
cu esaki ta trece cu ne, unda esnan cu tin 
moda si por duna nan yiunan e oportunidad 
pa traha e EFO aki bon y e otronan no! Un 
sistema cu ta discriminatorio y cu ta crea 
division. 


Ora hobennan di examen klas di scolnan 
secundario pasa examen, nan puntonan di 
nan aña escolar tambe ta conta hunto cu nan 
“moment opname” di e examen central. 
Dicon nos no por haci esaki cu e hobennan di 
scol basico di grupo 8? 

Esaki lo mester stimula nan durante nan 
trayectoria na scol ainda mas, cu nan sa cu 
e puntonan ta bay conta y no solamente e 
resultado “tiranico” di EFO. 

Mester laga e promedio cifranan di Hulandes, 
Rekenen y Papiamento di aña escolar tambe 
conta na final. Esaki t’e unico manera 
real di mira e capacidad di e muchanan. 
Nos ta mira ya pa hopi aña cu e sistema aki 
en bes di inclui, ta exclui hobennan, y mester 
por yega na decision cu ta na fabor di nos 
hobennan y basta cu interes personal of di 
grupo pa cu destino di nos hobennan. 

Basta di cana tras di sistemanan cu no ta 
cuadra den nos pais y nos cultura. Ban 
implementa loke si lo beneficia futuro di nos 
pais. 



E: royalfuneralhome@hotmail.conn / 593-0857 / 731-5847 


Na nomber di su señora stima, Rhona Geerman-Dabian 
Su yiunan; Mirla, Felie y Beatrix 
nos ta anuncia fayecimento na Bucaramanga, Colombia : 



sr. Felix Maximiliano Geerman 

Cariñosamente yama "Milo" 

Adres pa condolencia: Royal Funeral Flome, 
diamars 7 di june 2016 di 7'or pa 9'or di anochi. 

Acto di entiero lo wordo anuncia despues. 



Cumana 76 
Oranjestad,Aruba 
Tel: 588-6699 

"Serca Dios mi alma ta na pas. 
Ta di dje mi salbacion ta bini. 
E so ta mi baranca y salbacion. 
Mi forti,nunca mi lo tambalia" 
Salmo 62;1-2 


Cu inmenso dolor na nos curason nos ta 
anuncia fayecimento di 



Na nomber di su 
Tata: tLuis Dirksz 

Mama: tChristofera Dirksz 

Yiunan: Roberto & Rita Vrolijk-Ruiz 

tAntoniéta & Carlito Orman-Vrolijk 
Sandro Dubero 

Rumannan: tPetra Croes-Dirksz y famia 
tJuan Dirkszy Famia 
tCarmen Dirkszyfamia 
Bertha Geerman y famia 
tFortunato Dirksz y famia 
Nieta y Nietonan: Sandra Vrolijk y Elvin Geerman 
Renouska Vrolijk 
tRobertico Vrolijk 
Roraima Vrolijk 

Bisanietonan: Shawn, Shandrey, Xy-Qion, Xy-Jhon 
Sobrino y sobrinanan y demas famianan. 

Su bon bisinjanan: Aida Dubero y famia 
Theresita Dubero y famia 
Rolly Werleman 
Anthony Koolman y famia 
Su mihor amiga: Carmen Maduro 
Su ayudantenan: Mary Muñoz 
Debby Peña 

Demas famia: Dirksz, Vrolijk, Ruiz, Orman, Dubero, Croes, Bislip, 
Jarzagaray, Kelly, Zeppenfeldt, Wever, Quandt, Geerman, 

Eman, Kock, Franken, Quijada, Willems, Dirksen. 

Acto di entiero lo tuma lugar diamars 7 di Juni, 2016 na Misa 
Inmaculada Concepcion na Sta.Cruz. Restonan mortal lo ta 
reposa for di 2'or na misa. Despues lo sali pa santana Catholico 
di Sta.Cruz. 

Adres pa condolencia: Aurora Funeral Home dialuna 6 di juni 
2016 di 7'or pa 9'or di anochi 

Nos ta pidi nos disculpa si den nos tristeza nos por a lubida un 
of mas famila y tambe nos ta lamenta cu despues di entiero 
nos no por ricibi bishita di condolencia na cas. 

çtfutieral C&totrte 


a Cumana 76 

Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardadó, lo mi no tin falta di nada. 

E ta ponemi drumi den lugánan di yerba bérdé; 

E ta hibami kantu di awanan ketu. 

E ta restorá mi alma: 

Salmo 23: 1-3 

Cu inmenso tristesa na nos curazon nos kier anuncia 
fayecimento di: 



Jofré Marcus Ridderstaat 

*10-02-1964 
+04-06-2016 

Acto di entiero lo wordo anuncia despues. 


Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento di: 


i \ 


Julio Croes 

*19-06-1920 +05-05-2016 
Acto di entiero lo wordo anuncia despues. 



Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Mi tin Dios como wardado y mi no tin falta di nada 
Den cunucu di jerba berde e ta ponemi sosega. 






çd'uttera/ ÇdCertte 

a - Cumana 76 

Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A fallece den nomber di señor 



Sra. Aida Maria Croes 

Mihor conoci como Mama Aida 
*27-02-1934 - +01 -06-2016 


A bay sosega den braza di Señor 



Sr. Bertrando Croes 

Mihor conoci como: "Bertran of Papa' 
*11-11-1 935 - +03-06-2016 


Na number di su yuinan: 

Mayra Lopez 

Mireila y Arturo Oduber 

Grenda y Jani Lacle y famia 

Erik Lopez y Bertha Torres y famia 

Rafael Lopez y Gina Dirksz y famia 

Santiago Lopez y Linda Bakker y famia 

Samuel y Frida Lopez y famia 

Rumannan: 

Lucia y Roy Geerman y famia 
Chinto y Mani Croes y famia 
Bertha y Ruben Wolff y famia 
Ailene y RickyTromp y famia 

Nietonan: 

Philbert y Stephany Lopez y yuinan, Faela Lopez y yui, Santi 
Lopez, Jeanice Lacle, Fayron Lopez, Melisa y Joel Wever y 
yuinan, lan Lacle, Fridelaine Lopez, Gendra Lacle, Kayla Bakker 

Mama di su nietonan: Loudes de Mey y Mildred Angela 

Bisanietonan: 

Xiolany Dirksz, Jaél Wever, Mia Lopez, Alisiél Wever y Leah 
Lopez 

Swa y cuñanan: 

lli Croes y famia, Betty Croes y famia, Maria Croes y famia, 
Lillian Besselink y famia, Glenda Croes y famia 
Pedro Macias Caceres y famia 

Tantanan: 

Olinda Kockyfamia, Carmelina Loefstoky famia 
Su shana stima: Aura Vrolijk y famia 
Madrina: Chida Thode y Iha David Dirksz 
Demas famia: 

Lopez, Croes, Lacle, Bouaichia, Oduber,Torres, Dirksz, Angela, 
Bakker, Geerman, Wolf,Tromp, Kock,Thode, Hasseth, Lampe, 
Loefstok, Rodriguez, Wever, Rojas, Winterdaal, Kelly, Besselink, 
Macias, Vrolijk, Navarro, Reyes, Garcia, Monzon, Iglecias, 
Maduro, de Mey. 

Ta invita demas famia, amigo, bisinja y conocirnan pa e acto di 
entiero cu lo tuma lugar dialuna 6 di juni 2016, di 2-4or, na 
Iglecia Imaculada Concepcion na Santa Cruz 
Ta risibi condolencia: Diasabra 4 di juni 2016 di 7-9or pm na 
Aurora Funeral Home. 

Sea asina bon di disculpa nos si nos por a lubida un nomber di 
famia. Nos ta lamenta cu despues di entiero no ta risibi bishita 
di condelencia na cas. 


Na nomber di su: 

Esposa: +Rica Croes-Geerman 

Yiunan: Maria y Mirto Maduro 

Vdo. Franklin Croes 
Shirley y Alvin Leest 
Mirna y Alex Castillo 
Efrem (Pem) Croes y Doli 
Yiunan di crianza: Aidayfamia 

Dina Geerman y famia 
Ligia Solognier y famia 

Nieto(a)nan: Aislinn, Jean Carlo y Melissa, Frederick, Roderick, 
Florangel y Marvin, Angelique, Sherrelies y Giovanni, Urvin y 
Indra, Alejandro y Elisa, Joseph y Paula, Kylie y Lenn, Kyrenne y 
Jean-Mark, Jayfrem, Roselynn y Nel, Robert, Marjolien, Jean 
Pierre, Jonathan y Natasha 

Bisanietonan: Zayron y Stephany, Chloe y Minouche, Rozenelly 
y Branden,Taylisha y Sayenne, Mikaela, Dylan, Shaellyn, 
Kyzienne 

Tanta: Juanita Wouters-Rasmijn y famia 

Omo: Juan Rasmijn 

Rumannan: Vdo. Pablo Croes y famia 

Filomena y Fernando Kock y famia 
+Shon Pe Croes 
+Roman Croes y famia 
Nuera: Zenia Arends 

Suegro y suegranan 
Amigonan di cas: Pedro Maria y famia 
Leonor y Victor 
Silvio Croes 

Grupo di orashon: HendricusTromp, Carismatica Paradera, 
Juan I. Croes y Blue Army 

Sobrino y sobrinanan, primo y primanan 

Famia: Croes, Geerman, Maduro, Leest, Castillo, Arends, 

Paesch, Semeleer, Solognier, Boekhoudt, Fingal, Tromp, Weller, 
Winterdaal, Everon, Ruiz, Flanegin, Correa, Wouters, Rasmijn, 
Dijkhoff, Blom, Figaroa, Kock,Trimon, Oduber, Falconi y demas 
famia 

Nos kier a pidi nos disculpa si nos por a lubida un of otro famia 
den nos tristeza. 

Ta invita tur amigonan, bisiña y conocirnan pa asisti na e acto 
di entiero cual ta tuma lugar diaranson 8 di juni 2016 na 
Aurora Funeral Home di 2'or pa 4'or di atardi, despues lo sali 
pa Santana catolico Pastoor Kraanwinkel na Paradera. 

Adres pa condolencia; Aurora Funeral Home, diamars 7 di juni 
2016 di 7 pa 9 pm 


Cumana 76 
Oranjestad,Aruba 
Tel: 588-6699 
Fax: 588-6698 
f Cel: 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza den nos curason pero conforme cu Dios 
su boluntad y gradicido pa tur loke e la hasi pa nos y nifica pa 
nos, nos ta anuncia fayecimento di 



Olinda Maduro-Krozendijk 

*20-0-1934 - 102-06-2016 

Na nomber di su: 

Casa: Mauricio (Dico) Maduro 

Yiunan: Dinah y Chito Kelly 
Glicia y Otmar Curiel 
Deta y Leo Lacle 
Rudyy Eva Maduro 
Rosyy MiloCroeze 
Edward y Maria Maduro 
Manera yiu: Yahaira Maduro y famia 

Nietonan: Ryan Maduro, Marioly y Juan Velazco, Leopold y 
Nina Lacle, Angelique y Richi de Freitas, Chris y Cindy Lacle, 
Dean y Wendy Curiel, Christine y Omar Eustace, Stephany 
Maduro, Stacey y Alejandro Kwidama,, Jose Croeze y Vera 
Wijermars, Andrea Croeze, Edward Mauricio Maduro y 
Sebastian Mateo Maduro 

Bisanieto(a)nan: Joanna y Jowan Velazco, Fiona y Antoine 
Krozendijk, Jaina y Revan Curiel, Damiano y Lya Christina 
Lacle, Ciara Melina Eustace, Xiovian y Jayvion Kwidama, 
RAngeli de Freitas, Liam Jacob Lacle 

Suegra: Vda. Annette Maduro-Lampe 

Rumannan: Vda. Aura Maduroyfamia, Ita yToy Geerman y 
famia, Lucia y Victor Hernandez y famia, Vda. Chenta Salazar y 
famia, tCerilio Krozendijky famia 

Tantanan: Coleta y Abelina Ras, Vda. Cecilia Kock y famia, Vda. 
Candida Hernandez y famia, Tantanan y omonan na Venezuela 

Primanan mescos cu ruman: Vda. Margarita Werleman y famia, 
Doloria Croes y famia, Demas prima y primonan stima pero 
hopi pa menciona 
Ihanan y famia 

Swa y cuñanan: Lica y Ale hiel y famia, Vdo. Willem Maduro y 
famia, Vda. Pina Ras y famia, Maria Maduro, Mariano y Betty 
Maduro y famia, Lee y Felicia Maduro y famia, Vda. Rosa de 
Cuba y famia, Lena y Pedro Kelly y famia, Bill y Sila Maduro y 
famia, Vda. Lucia Richards y famia (Curacao), Frido y Deta 
Maduro y famia, Edwin y Anchi Maduro y famia, Jado y Doy 
Maduro y famia, Swinda y Buchi Janga y famia 

Amiganan hopi aprecia y stima: Vda. Chita de Kort y famia, 

Vda.Titi Theysen y famia, comader vda. Edita Lacle y famia 

Demas famia: Maduro, Krozendijk, Kelly, Curiel, Lacle, Croeze, 
Lampe, Velazco, Ras, Hernandez, Salazar, Kock, Flanegin, Croes, 
Oduber, De Cuba, Geerman, Stede, Eustace, Franken, De 
Freitas, Wijermars, Kwidama 

Ta invita demas famia, amigo, bon bisiñanan y conocirnan pa 
e acto di entiero cu lo tuma lugar diahuebs 9 di juni 2016 for 
di 2'or pa 4'or pm na Aurora Funeral Home y despues pa 
Santana Santa Maria na Sta. Cruz 

Ta ricibi condolencia: Diaranson 8 di juni 2016 for di 7 -9 pm 
na Aurora Funeral Home 

Disculpa nos si den nos tristeza nos por a lubida di un famia. 
Despues di entiero nos no ta ricibi bishita di condolencia na 
cas. 

Specialmente den fin di siman 

Cuerpo Policial 
a lansa 
un "Rapid 
Response 
Team" 

TANTO diabierna anochi como diasabra anochi 
e ekipo special di Polis, cu a haya e nomber “Rapid 
Response Team” tabata activo. A traha por lo 
menos 14 ora pa patruya den barionan na San 
Nicolas, na Noord, na Oranjestad y den e area di 
hotelnan High Rise. 

Durante e fin di siman e ekipo special aki a asisti 
nan coleganan di districto di San Nicolas durante 
un asistencia na Flamboyanstraat. A controla na 
e actividad di hubentud banda di Bushiri Hotel, 
a asisti Polisnan di Noord na un asistencia pa 
un caso di hortamento cu tabata tumando luga 
den un cas na Safir y a brinda asistencia na Pos 
Chikito, na altura di Dior Supermarket pa un auto 
Tercel cu dos homber aden cu supuestamente 
tabata arma. 

Di e forma aki ta crea mas ekiponan den Cuerpo 
Policial mes, cu por activa mesora y asisti e 
patruyanan den nan trabounan, specialmente 
den oranan druk di anochi y marduga. 

Por mira caba cu e ta dunando bon resultado 
pasobra na final di dia, mas Polis riba caya ta mas 
wowo y mas man pa ora mester planta respet 
riba caya. 

No solamente e trabou represivo ta importante, 
pasobra ta purbando pa haci mas trabou 
preventivo tambe, dor di core den bario y pa e 
malhechornan nota presencia di Polis y pa nan 
ta consciente di e consecuencianan den caso cu 
faya cu ley. 

Minister di Comercio 
di Venezuela a 
confirma importancia 
di CITGO pa ambos 
pais 



DURANTE un encuentro cu e 
Minister di Poder Popular pa Comercio 
Exterior y Inversion Internacional di 
Republica Bolivariano di Venezuela, 
sr. Jesus German Faria Tortosa a 
sostene cu Minister di Trabou, drs. 
Paul Croes y Minister di Asuntonan 
Economico, Ing. Mike de Meza, e 
mandatario Venezolano a mustra 
rib’e importancia di e refineria pa 
ambos pais. 

For di e relacion comercial petrolero 
aki, e dos paisnan lo mester sigui 
traha pa amplia e relacion bilateral. 
E nacionnan ta liga geograficamente, 
historicamente, comercialmente, 
culturalmente y politicamente na 
otro. 

Durante un encuentro na Oficina di 
Gobierno na Oranjestad, e titularnan 
di Trabou y Energia a duna Minister 
Faria Tortosa un splicacion amplio 
rib’e vision cu tin pa nos pais y 


inversionnan importante cu a logra 
mantene e nivel di desaroyo cu Aruba 
tin actualmente. 

A splica cu Gabinete Mike Eman a 
scoge un modelo economico cu ta 
enfoca rib’e reparticion di e bienestar 
y desaroyo na cada ciudadano. 
Asina a concentra den mehora 
barionan rond di nos isla cu ingreso 
di nos pais. 

A enfoca riba apoyo na e poder di 
compra di nos ciudadanonan y cu 
danki na e reapertura di e refineria 
na Aruba, esaki lo crece ainda mas. 
Di su banda, e mandatario Venezolano 
a mustra cu e reapertura di e refineria 
ta importante no solamente pa Aruba, 
pero tambe pa su propio pais cu ta 
actualmente den un necesidad pa 
divisas. Faria Tortosa a ofrece tur su 
apoyo pa estrecha e lasonan entre e 
paisnan biciña. 

Tur esnan envolvi a cataloga e 
encuentro aki como uno hopi positivo. 











Nagico Insurances a patrocina un presentacion 
di Buleria despues di wega 

Fanaticonan a mustra 
sosten incondicional 
na SV Dakota 



TA MAS cu obvio cu e ekipo cu ta 
conta cu e makinaria di fanaticada mas 
grandi den final di e campeonato di 
futbol division di honor p’e aña aki ta 
SV Dakota, cu ta treciendo un publico 
masha grandi den stadion durante 
cada wega. 

Esey ta bini probablemente pasobra ta 
despues di 16 aña cu e ekipo ta yega 
na un nivel asina halto den nos futbol 
local. Tambe probablemente p’e sosten 
cu ta ricibiendo di sponsornan, manera 
Nagico Insurances cu a patrocina un 
toca di e banda Buleria pa tur fanatico 
despues di e wega di diasabra. 

For di merdia caba a nota un cantidad di 
hende yegando Centro di Bario Dakota 
pa cumpra nan carchi di entrada pa 
bay mira e wega. Caranan conoci, 
habitantenan di Dakota pero tambe 
esunnan cu ta procedente di Dakota 
nan mes of nan famia, a uni pa e wega 
decisivo aki den stadion Guillermo P. 
Trinidad situa den Dakota. 

Cada gol tabata scucha gritonan for di 
leu caba, demostrando asina e alegria 
bibando den e pueblo di Dakota. 

Mester bisa cu Drs. Detlef Hooyboer di 
Nagico Insurances, cu tambe ta situa 
den Dakota, no a pensa dos bes ora a 
haci un apelacion riba dj’e pa un sosten 
special. 

El a bay di acuerdo pa cubri e gastonan 
pa e banda di momento Buleria, por a 


presenta diasabra anochi despues di 
wega den Centro di Bario. Esey riba 
su mes tabata un regalo grandi pa e 
fanaticonan, cu por a disfruta di nan 
banda preferi gratis, anto den Centro 
di Bario, cerca di cas. 

Nagico Insurances a menciona cu 
no solamente pasobra nan ta bisiña, 
pero tambe pasobra nan ta kere den 
deporte, nan ta kere den e esfuerso cu 
cada un di e trainernan ta haci pa yena 
e muchanan cu disciplina, mantene 
nan riba bon caminda, tene nan for di 
caya y inclui e spirito di bataya pa gana 
den nan. 

Cu esey e compania di seguro, un di 
esunnan di mas grandi den Caribe y 
specialmente den Caribe Hulandes, ta 
comprometi pa sostene esfuersonan 
asina, unda e hende ta central, deporte 
ta crece y muchanan ta haya un 
oportunidad unico pa demostra nan 
talentonan. 

SVDakota ta gradici su sponsoman cu ta 
cu nan for di comienso te cu awe tambe 
manera ATCO Concrete Products, 
Gatorade, Coopers Tires, Island Best 
Windows & Doors, Manpower 4U , 
Interprint y Amast N.V. p’e confiansa 
deposita den e organisacion y cu 
sigur lo forma parti di e siguiente 
sorpresanan na caminda tanto p’e team 
como e fanaticada di Dakota. 

Evelyn Wever-Croes y 
Dangui Oduber a efectua 
apertura di Campeonato di 
Baseball y All-Star Game 


PARLAMENTARIONAN 

Evelyn Wever-Croes y Dangui 
Oduber a efectua e apertura di 
campeonato di baseball categoria 
5-6 y 7-8 y e ALL STAR GAME 
diabierna ultimo. 

Por a nota cu e muchanan tabata 
hopi entusiasma, y ta obvio cu nan 


a dedica hopi ora den training y 
preparacion. Fanaticada tambe 
tabata hopi entusiasma y a apoya e 
muchanan hopi. “Nos ta contento 
cu a toca nos e honor aki, y nos ta 
orguyoso di mira con entusiasma 
tanto e deportistanan como 
nan fanaticada ta. E veld di Pos 


Chikito tabata parti di un vision 
cu Gobierno di MEP tabatin pa cu 
deporte, un vision cu e Gobierno 
di AVP a neglisha completamente, 
y a nenga pa caba e proyectonan 
cu tabata asina necesario pa nos 
hobennan. 

Papiando cu esnan cu tabata 


presente na veld, m’a realisa con 
importante un veld di yerba ta pa 
nos muchanan y nos hobennan, 
y realmente esaki ta algo cu nos 
mester cumpli cu ne asina cu MEP 
ta bek den Gobierno”, segun lider 
di MEP, Evelyn Wever-Croes den 
su declaracion. 


Estrella ta pone presion 
y sali vencedor den 
wega contra Brazil Jrs. 



DIABIERNA ultimo, e playoff division Aspirant 
Mayor a cuminsa cu e wega Estrella - Brazil Jrs. 
Estrella, cual a termina e campeonato na prome 
lugar cu 50 punto y cu su ultimo 17 weganan no a 
conoce derota, ta cay bou encargo di Coach Kenrick 
Lopez y asistente Edgard Vrolijk. 

E wega a wordo hunga na Compleho Deportivo 
Franklin Bareño y unda cu Estrella a bin cu su 
fanaticada naranjada den gran forma. 

Estrella a sali ataka y den 20 minuut di wega, Ebby 
Tromp ta score 2 golaso y asina pone presion riba 
Brazil Jrs. Den di segundo tempo ta Denrick Lopez 
ta haya un free-kick y cu a bira su specialidad y ta 
anota un joya di gol, unda cu e portero no por a haci 
nada y haci e wega 3-0. LFltimo ta Randi Mondesi 
ta anota cu un cabesaso e 4-0. 

Asina Estrella ta piki su prome 3 puntonan y ta 
sigui invicto den 18 wega. Siguiente wega lo ta 
diahuebs awor, 9 di juni, contra Dakota den C. 
D. G. P. Trinidad. Asina ta, bin apoya e team di 
Estrella Mayor cu ta e futuro di e organisacion 
naranjada. 

/ WHEN WET 


Minister mr. Drs. Arthur Dowers: 

Merca ta recenece esfuerso di Aruba 
den e lucha contra criminalidad 


SIMAN pasa, Minister di Husticia, mr. 
Drs. Arthur Dowers, compaña cu top di 
husticia di Aruba, a firma un Memorandum 
of Understanding (MoU) cu Departamento di 
Husticia di Merca. 

Esaki no tabata un acuerdo cu ta aplicabel 
solamente pa Aruba, sino tambe p’e otro 
islanan den Caribe Hulandes. 

E ta encera mas cooperacion den e lucha contra 
crimen organisa y terorismo internacional den 
e teritorionan di Caribe Hulandes. 

E documento ta enfoca riba mas cooperacion 


y reenforsa aplicacion di ley y e sistema di 
husticia penal den e partinan Caribense di 
Reino Hulandes. 

E convenio ta resultado di e bon relacion 
y cooperacion continuo cu ta existi entre 
e diferente partnernan y cu tur ta mira un 
beneficio den traha ainda mas di cerca hunto 
rib’e tereno menciona. 

E MoU firma siman pasa na Hulanda entre 
e Ministernan di Husticia di Hulanda, di 
Aruba, di Corsou y di Sint Maarten hunto cu 
e “Attorney General” di Merca, esta Loretta 


Lynch, ta reconoce cu e islanan tin un posicion 
geografico den region di Caribe cu ta haci 
nan vulnerabel y e tamaño di e islanan por ta 
causa di retonan pa cu e lucha contra di crimen 
organisa y terorismo internacional. 

Den e acuerdo a acorda cu lo stimula 
actividadnan conhunto, mas intercambio di 
informacion pa cu investigacionnan criminal 
y mantencion di orden y siguridad publico, 
fortificacion di cooperacion mutuo pa cu e 
tereno forensico y organisacion di e sistema 
di husticia penal. 

E evento tabata un exito total 

Aruba Bank Walk 
and Run 2016 
a pone miles di 
hende riba pia 


E EVENTO deportivo cu tanto hende ta spera y prepara 
pe a yega su final, cual ta e Aruba Bank Walk & Run 2016 
- Always Forward, cu a tuma luga riba dianan 31 di mei, 
1, 2y 3 dijuni. 

Ya for di un principio un cantidad grandi di persona, a sa 
di yega n’e punto di salida cu tabata Aruba Bank Paradera 
Drive-thru Center y completa e ruta di 5.4 kilometer di 
distancia. Y asina e resto di e dianan a sigui. Ta p’e motibo 
ey, Aruba Bank ta gradici un y tur cu a registra y bin 
participa na e Aruba Bank Walk and Run 2016. 

Aruba Bank ta expresa palabranan di pabien na tur cu a 
resulta den premiacion, pero specialmente na tur cu a 
participa. Claro semper tin ganadonan, pero e enfoke ta 
keda riba movecion pa por biba saludabel y pa pasa bon. 
E ganadonan a ricibi premionan cash. 

Gruponan cu a bay cu premio ta: Price Smart como Grupo 
di mas Grandi, Runners 297 como Grupo mihor Anima, y 
Centraal Walkers di Garage centraal como grupo Mihor 
Uniforma. Den Top 5 Female e ganadornan ta: Marienne 
Stamper na di prome lugar, Mileydis Verdecia na di dos, 
Shamira Clara na di tercer lugar, Julianne Dorothal na di 
cuater lugar y Kimberly Greaux na di cinco lugar. 

Den Top 5 Male e ganadornan ta: William Brian Diaz na 
di prome lugar, na di dos lugar Afredo Pirela, na di tercer 
lugar Yohance Valks, na di cuater lugar Charlon Sumter y 
na di cinco lugar Jethro St. Fleur. 

Un palabra di pabien tambe ta bay na e 20 empleadonan 
mes di e Aruba Bank Challenge 2016, kendenan a haci nan 
maximo esfuerso pa ta den condicion p’e evento aki y sigur 
a desplega un papel inmenso. Danki pa ta un ehempel pa 
otro empleadonan. 

Sin lubida nos amigonan di Cuerpo Policial, Cruz Cora, 
IBISA y tambe tur e boluntarionan pa asina percura p’e 
siguridad di tur e 2500 participante cu a sa di registra 
p’asina participa na e Aruba Bank Walk and Run 2016 - 
Always Forward. Sin nan ayudo y sosten, esaki no lo por 
tabata posibel. 

Un palabra di danki tambe ta bay na tur partner cu a haci 
e evento aki posibel y uno exitoso, cual ta Subway y IBISA 
cu a asisti y realisa e actividad aki. E siguransa t’ey cu e 
evento aki lo bay bira mas grandi den 2017! 

